Merkezê Kulturî yê Mezopotamya (NÇM) 29 serran ra nata xabat û hunerê kurdkî keno. Serranê 90an de kurdanê ke toror û zulmê dewlete ra remayî xo rê merkezêko winasên awan kerd. NÇM serra 1991î de qezaya Bayogluyî ya Îstanbulî de ronîya. Dima Îzmîr û Adana de zî şubeyê ci ameyî akerdene. Xebatkarê NÇMyî çend reyî tepişîyayî, destbend bîyî û maruzê îşkenceyî mendî. NÇMyî kerd ke kurdî Îstanbul de veyveyanê xo de muzîkê kurdkî bicênê. NÇM rixmê hende teda û zorbazîya dewleta tirke zî 29 serran ra nata bi şîarê 'Cuya azade, hunero şorişgêr' payan ser o yo.
Hunermendanê NÇMyî ra Genim Aldanî îfade kerd ke serrê 90an seba huner û kulturê kurdan bîyî mîladêk û NÇM zî bi merkezê nê mîladî.
Aldanî ala NÇMyî wina kerde: ''Serranê 90an de reya verêne veyveyan de muzîkê kurdkî ame cinitene. Hunero ke NÇM de virazîya  ca de resayêne destê şarî. Ma xebata şexsî nê xebata kolektîfe kerdêne.
Ma serranê 90an de kulturê kurdan da şinasnayene û kom kerd. Ma seba xizmetê kurdkî xo birêxistin kerdbi. Xebatanê ma yê girîngan ra yew zî Şahîya Stranan a. Xora xizanîye tim estbî. Ma hetê îstîhadamî ra ercnayîşê holî nêkerdî.
Wexto ke ma nê karî kerdêne hetê asayîşî ra ma teng bîyî. Yew statuyê ma çinbi. Dewlete yew statu nêda ma.''
